Peñalen

PeñalenEuskaltzaindia: Euskal Onomastikaren Datutegia. Argako Erriberako Funes udalerriko herri hustu bat da, Euskal Herriko Nafarroa Garaia lurraldean kokatuta, Erriberagoiena eskualdean.

XIV. mendean jada despopulatu bezala agertzen zen. Bere lurrak Azkoiengo Udalera pasa ziren.

Bertako biztanleak peñalendarrak ziren.

 Izena 
Peñalen toponimoa beste hizkuntza batzuetan ere ezagutzen da, hala nola:

 gaztelaniaz: Peñalén

Gainera, toponimoa hainbat modutan agertu da historian zehar:

 Penalene (1154)
 Peynnalen (1266)
 Peynalen (1330)
 Penaleni (1638)
 Peñalen (1981)

 Historia 
1076ko ekainaren 4an, bertan Antso IV.a ehizaldian zebilela, Ermesinda bere arrebaren laguntzari esker Raimundo bere anaiak erregea amildegitik bota zuen. Hilketaren ondorioz, Alfontso VI.a Gaztelakoak Errioxa okupatu zuen eta Antso Aragoiko kondea Iruñeko errege bihurtu zen. Ekintza honen ondorioz, Antsok "Peñalengoa" eta Raimundok "fratrizida" ezizenak hartu zituzten.

Bertan zegoen herrixka (agirien arabera behintzat 1084tik aurrera) Huescatik gertu dagoen Montearagongo monasteriorena izan zen. XII. mendean Gartzia V.ak hiribildua eratu eta Calahorrako forua eman zion. Egun ez dago antzinako hiribilduko aztarnarik baina Altadill historialariaren ustetan amildegipean kokatuta zegoen.Julio Altadill, Geografía Histórica de Navarra. Los despoblados Arga ibaiaren erriberan zegoen herriak ibai-portu ospetsua zuen, Zaragoza eta Tortosatik merkataritza zetorkiona.

XIV. mendean Peñalen Alesbesek ordezkatua izan zen, ziur asko ibaiaren ur-goraldi baten ondorioz herria hondaratua izan zelako edo Izurri Beltzak hustu zuelako. Ordezkapena adierazteko, Vianako Printzeak bere kronikan toponimo biak erabili zituen. Gero Alesbes eta Martzilla Azkoienen gotortu ziren, gaztelarren konkista saihesteko, edonola ere, Gaztelako Erresumak 1378an Funes menderatu zuen.

 Oharrak 

 Erreferentziak 

 Ikus, gainera 
 Funes
 Argako Erribera
 Nafarroa Garaia

 Kanpo estekak 

Kategoria:Funes
Kategoria:Nafarroa Garaiko herri hustuak
Kategoria:Nafarroako lehengo udalerriak